പറവട്ടാനിയിലെ ഷെമീര് കൊലപാതകം: മൂന്നുപേര് അറസ്റ്റില് പറവട്ടാനിയില് ഷെമീര് എന്ന നാച്ചുവിനെ വെട്ടിക്കൊലപ്പെടുത്തിയ കേസില് മൂന്നുപേരെ പ്രത്യേക അന്വേഷണസംഘം അറസ്റ്റ് ചെയ്തു. അതേസമയം കേസിലെ മുഖ്യ പ്രതികളായ രണ്ടുപേര് പിടിയിലാകാനുണ്ട്. ഒല്ലൂക്കര തിരുവാണിക്കാവ് പാരിക്കുന്ന് വീട്ടില് അമല് സാലിക്ക്27, കാളത്തോട് പാറപ്പുറം പോക്കാക്കില്ലത്ത് വീട്ടില് സൈനുദ്ദീന് 47, ഒല്ലൂക്കര കൃഷ്ണാപുരം കാട്ടുപറമ്ബില് വീട്ടില് നവാസ് 43 എന്നിവരാണ് അറസ്റ്റിലായത്. വിവിധ സ്റ്റേഷനുകളില് ക്രിമിനല് കേസുകളിലെ പ്രതികളായ ഇവര് എസ്.ഡി.പി.ഐ. പ്രവര്ത്തകരാണെങ്കിലും സംഭവത്തില് രാഷ്ടീയമില്ലെന്ന് പോലീസ് പറഞ്ഞു. കൃഷ്ണാപുരം കരിപ്പാക്കുളം വീട്ടില് ഷെമീറി 39നെ കഴിഞ്ഞ വെള്ളിയാഴ്ചയാണ് മൂന്നംഗസംഘം പറവാട്ടാനി ഇന്ത്യന് ബാങ്കിനു മുന്വശത്തുവച്ച് ആക്രമിച്ചത്. പ്രതികളുമായുണ്ടായ മുന്വൈരാഗ്യമാണ് കൊലപാതകത്തിലെത്തിയതെന്ന് പോലീസ് പറഞ്ഞു. തൃശ്ശൂരില് ചുമട്ടുതൊഴിലാളിയായിരുന്ന ഷെമീര് ഗുണ്ടാസംഘത്തിന് നേതൃത്വം നല്കിയിരുന്നു. കുറച്ചുനാളായി മീന്കച്ചവടമാണ്. മീന് വില്ക്കുമ്ബോഴാണ് ഓട്ടോയിലെത്തിയ സംഘം കൊലപ്പെടുത്തിയത്.The post പറവട്ടാനിയിലെ ഷെമീര് കൊലപാതകം: മൂന്നുപേര് അറസ്റ്റില് first appeared on MalayalamExpressOnline.